REGOLAMENT TAL-KUMMISSJONI (KE) Nru 937/2007
tas-6 ta’ Awwissu 2007
li jemenda r-Regolament (KE) Nru 1539/2006 li jadotta pjan ta’ konċessjoni lill-Istati Membri ta’ riżorsi li għandhom jitħallsu mill-baġit tas-sena 2007 għall-provvista ta’ l-ikel mill-ħażniet ta’ l-intervent għall-benefiċċju tal-persuni l-aktar fil-bżonn fil-Komunità, u li jidderoga mir-Regolament (KEE) Nru 3149/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3730/87 ta’ l-10 ta’ Diċembru 1987 li jistabbilixxi regoli ġenerali għall-provvista ta’ l-ikel minn stokkijiet ta’ l-intervent lil organizzazzjonijiet indikati għad-distribuzzjoni lil persuni li huma l-iżjed fil-bżonn fil-Komunità (1), u partikolarment l-Artikolu 6 tiegħu,
Billi:
(1)
Skond l-Artikolu 2 tar-Regolament tal-Kummissjoni (KEE) Nru 3149/92 tad-29 ta’ Ottubru 1992 li jistabbilixxi regoli dettaljati għall-provvista ta’ l-ikel minn ħażniet ta’ l-intervent għall-benefiċċju ta’ persuni l-aktar fil-bżonn fil-Komunità (2), il-Kummissjoni, permezz tar-Regolament tal-Kummissjoni (KE) Nru 1539/2006 (3), adottat pjan għall-allokazzjoni ta’ riżorsi lill-Istati Membri, li għandhom jitħallsu mill-baġit għall-2007, għad-distribuzzjoni ta’ prodotti ta’ l-ikel lill-persuni l-aktar fi-bżonn fil-Komunità. B'mod partikolari, il-pjan jistabbilixxi, għal kull Stat Membru li japplika l-azzjoni, ir-riżorsi finanzjarji massimi disponibbli sabiex iwettaq il-parti tiegħu tal-pjan, kif ukoll il-kwantità ta’ kull tip ta’ prodott li għandha tittieħed mill-ħażniet miżmuma mill-aġenziji ta’ l-intervent.
(2)
L-Artikolu 3(3) tar-Regolament (KEE) Nru 3149/92 jirrikjedi reviżjoni tal-pjan annwali meta t-tibdil matul l-implimentazzjoni tagħha mill-Istati Membri jikkonċerna 5 % jew iktar tal-kwantitajiet jew il-valuri elenkati għal kull prodott fil-pjan Komunitarju.
(3)
In-nuqqas fl-użu tal-butir innotifikat lill-Kummissjoni tikkonċerna iktar minn 5 % tal-valur tal-kwantità totali tal-butir fil-pjan annwali ta’ l-2007. Barra minn hekk, ċerti kwantitajiet ta’ ċereali u zokkor mhumiex meħtieġa aktar għall-pjan ta’ l-2007.
(4)
Skond l-Artikolu 3(4) tar-Regolament (KEE) Nru 3149/92, ir-riżorsi ġodda disponibbli għandhom jiġu allokati lil Stati Membri oħra fuq il-bażi ta’ l-applikazzjonijiet tagħhom.
(5)
Waqt l-operazzjonijiet ta’ rtirar tar-ross li saru bl-intervent Grieg, ġie skopert li l-kwantitajiet disponibbli ma kinux biżżejjed biex jippermettu l-implimentazzjoni sħiħa tal-pjan annwali fil-Greċja. Għalhekk jinħtieġ li tiġi adattata l-allokazzjoni tal-prodotti ta’ intervent jew l-għotjiet għax-xiri fis-suq ta’ prodotti temporanjament mhux disponibbli fil-ħażniet ta’ intervent.
(6)
L-ewwel u t-tieni subparagrafi ta’ Artikolu 3(2) tar-Regolament (KEE) Nru 3149/92 jistabbilixxu l-iskadenzi għall-irtirar tal-prodotti mill-ħażniet ta’ intervent. Billi l-modifika tal-pjan talloka lill-Polonja kwantitajiet supplimentari ta’ 203 tunnellati ta’ ċereali u 3 224 tunnellata ta’ zokkor, u lis-Slovenja kwantità supplimentari ta’ 1 000 tunellata ta’ ċereali li għandhom jiġu rtirati mill-ħażniet ta’ intervent, huwa xieraq li tidderoga minn dawn l-iskadenzi fir-rigward ta’ dawn il-kwantitajiet.
(7)
Ir-Regolament (KE) Nru 1539/2006 għandu għalhekk jiġi emendat kif meħtieġ.
(8)
Il-miżuri previsti f'dan ir-Regolament huma skond l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
L-Annessi tar-Regolament (KE) Nru 1539/2006 qed jiġu emendati skond l-Anness ta’ dan ir-Regolament.
Artikolu 2
B'deroga mill-Artikolu 3 tar-Regolament (KEE) Nru 3149/92, l-iskadenzi previsti fl-ewwel subparagrafu u fl-ewwel u r-raba' sentenzi ta’ dak l-Artikolu m'għandhomx japplikaw għall-kwantitajiet supplimentari ta’ 1 203 tunnellati ta’ ċereali u 3 224 tunnellata ta’ zokkor allokati skond l-Anness ta’ dan ir-Regolament.
Artikolu 3
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 6 t’ Awwissu 2007